Sigurður Guðjónsson er fulltrúi Íslands á Feneyjartvíæringnum 2021 Myndlistarmaðurinn Sigurður Guðjónsson er fulltrúi Íslands á Feneyjartvíæringnum 2021 . Sigurður Guðjónsson er þekktur fyrir magnþrungin vídeooverk þar sem mynd , hljóð og rými mynda órofa heild . Hann sýndi fyrst um aldamótin síðustu í listamannareknum rýmum í Reykjavík en dökk en ágeng vídeóverk hans vöktu strax athygli . Sigurður á yfir tuttugu einkasýningar að baki víðs vegar um heiminn , en hann hlaut auk þess Íslensku myndlistarverðlaunin árið 2018 fyrir verk sitt Innljós í kapellu og líkhúsi St. Jósefsspítala í Hafnarfirði . Hans nýjasta verk ber titilinn Enigma og verður verkið meðal annars til sýnis í Kennedy Center í Washington , Adler Planeterium í Chicago og Carnegie Hall í New York á umfangsmikilli sýningarvegferð sinni um heiminn sem nú stendur yfir . Sigurður Guðjónsson er fæddur árið 1975 í Reykjavík . Hann stundaði nám við Billedskolen í Kaupmannahöfn 1998 - 1999 , Listaháskóla Íslands 2000 -2003 BA og Akademie Der Bildenden Kunste í Vínarborg 2004 . Sigurður hefur kennt við myndlistardeild Listaháskóla Íslands um árabil sem aðjúnkt og umsjónarmaður videovers . Óskum við honum og fagsamfélagi myndlistar á Íslandi til hamingju .